Jun 25,2016
ప్రభావం స్వలకాలికమే: జైట్లీ
                బీజింగ్‌: బ్రెక్సిట్‌ కారణంగా ఎదరయ్యే పరిణామాలను ఎదుర్కొనేందుకు భారత సన్నద్ధంగా ఉందని ఆర్థిక మంత్రి అరుణ్‌ జైట్లీ అన్నారు. చైనా పర్యటనలో ఉన్న జైట్లీ 'బ్రెక్సిట్‌' తీర్పుపై స్పందించారు. ఐరోపా సమాజం నుంచి బ్రిటన్‌ వైదొలగాలన్న అక్కడి ప్రజల నిర్ణయాన్ని స్వాగతించారు. బ్రెక్సిట్‌ ప్రభావం ప్రపంచంలోని అన్ని ఆర్థిక వ్యవస్థలపైనా ప్రతిబింబించే అవకాశం ఉన్నట్లు తెలిపారు. అంతర్జాతీయ అవనికపై కీలక పరిణమాలు జరిపినపుడు మార్కెట్లు జారడం సాధారణమేనన్నారు. పరిస్థితులను బట్టి అన్ని రకాల చర్యలు తీసుకొని బ్రెక్సిట్‌ ప్రభావాన్ని వీలైనంత తగ్గించేందుకు ప్రభుత్వం కృషి చేస్తుందని అన్నారు. స్వల్పకాలంలో ఫారెక్స్‌ మార్కెట్లో ఎదరయ్యే ఒడుదొ డుకులను ఎదుర్కొనేందుకు ప్రభుత్వం, రిజర్వు బ్యాంక్‌ ఆఫ్‌ ఇండియా సిద్ధంగా ఉన్నట్లు తెలిపారు. బ్రెక్సిట్‌ కారణంగా ఎదురేయే స్వల్పకాలిక, మధ్య కాలిక పరిణామాలను ఎదుర్కొనేందుకు సన్నద్ధంగానే ఉన్నట్లు తెలిపారు. ఆర్థిక మూలాలు బలంగా ఉన్న భారత్‌ వంటి ఆర్థిక వ్యవస్థలపై బ్రెక్సిట్‌ ప్రభావం తాత్కాలికమేనని అన్నారు. త్వరలోనే పరిస్థితులు పూర్వ స్థితికి చేరుతాయన్నారు.
మీ స్నేహితులకు రికమెండ్ చెయ్యండి